gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3312, del 20-08-1998 (1998/6284)

Rotlle d'apel·lació número 580/97. Cèdula de notificació.
---------------------------------------------------------

### Dades del document

Número de DOGV
:   3312

Data del DOGV
:   20-08-1998

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1998/6284


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 580/97. Cèdula de notificació. [1998/X6284]
  
Román Rodríguez de Albaladejo, secretari judicial de la Secció Novena de l'Audiència Provincial de València, mitjançant aquest edicte fa saber:
  
Que en virtut d'allò acordat per resolució del dia de la data, recaiguda en el Rotlle d'Apel·lació núm. 580/97, dimanant de les actuacions de menor quantia nº 810/96, s'ha acordat notificar l'apel·lada incompareguda en aquesta alçada que es dirà al final, la sentència dictada en el meritat rotlle, l'encapçalament i la decisió de la qual són com segueix:
  
Encapçalament
  
A la ciutat de València, el 21 de juliol de 1998.
  
Vist per la Secció Novena de l'Audiència Provincial de València, sent ponent D. José Martínez Fernández, aquest rotlle d'apel·lació número 580/97, dimanant de les actuacions de judici de menor quantia, promogudes davant del Jutjat de Primera Instància número 1 dels de València, sota el número 810/96, entre parts; d'una, com a demandat apel·lant el senyor Jaime Sanz Alonso, representat pel procurador dels Tribunals Sr. Manzanera Vila, i d'altra, com a demandant apel·lada, la senyora Vicenta Hernández Zahonero, representada per la procuradora dels Tribunals Sra. Gil Bayo, i com a demandada apel·lada en situació processal de rebel·lia la senyora Maite Morell, sobre acció reivindicatòria, en virtut del recurs d'apel·lació interposat pel demandat.
  
Decisió
  
S'estima el recurs i amb revocació de la sentència apel·lada s'absol els demandats de les pretensions de la demanda; sense fer condemna en costes en cap de les instàncies.
  
Notifiqueu aquesta resolució a les parts personades i, alhora, amb certificació literal d'aquesta mateixa resolució i l'oportú ofici, torneu les actuacions originals al jutjat de procedència.
  
Aquesta és la nostra sentència, de la qual s'unirà certificació al rotlle, que pronunciem, manem i signem.
Diari Oficial de la Generalitat Valenciana


Sumari del DOGV 3244, del 18-05-1998 (1998/3897)

ACORD de 15 d'abril de 1998, del Govern Valencià, pel qual s'autoritza determinada transferència de crèdit del capítol IV al VII en el programa 315.10 Condicions de Treball i Administració de les Relacions Laborals, per un import de 2.563.132 pessetes.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3244

Data del DOGV
:   18-05-1998

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   1998/3897


Organisme emissor
:   Conselleria d'Economia, Hisenda i Administració Pública

Tipus de document
:   Acord

ACORD de 15 d'abril de 1998, del Govern Valencià, pel qual s'autoritza determinada transferència de crèdit del capítol IV al VII en el programa 315.10 Condicions de Treball i Administració de les Relacions Laborals, per un import de 2.563.132 pessetes. [1998/3897]
  
El Govern Valencià, en la reunió del dia 15 d'abril de 1998, adoptà l'acord següent:
  
La Conselleria d'Ocupació, Indústria i Comerç, a fi d'incrementar la dotació de la línia nominativa 2211 Subvenció Fundació Resolució Extrajudicial de Conflictes per a donar suport al nivell d'inversió previst per la fundació, ha proposat el seu finançament a càrrec de la línia nominativa 1887 Treballadors de col·laboració social, una vegada justificada la desafectació del crèdit als beneficiaris previstos, per un import de 2,5 milions de pessetes.
  
En aquest sentit, en virtut del que disposen els articles 17 i 18.e) de la Llei 15/1997, de 29 de desembre, de Pressupostos de la Generalitat Valenciana per a l'exercici 1998, a proposta del conseller d'Economia, Hisenda i Administració Pública, el Govern Valencià,
  
ACORDA
  
Primer
  
Autoritzar la minoració de crèdit en l'aplicació pressupostària 80.36.165.33.5, per import de 2.563.132 pessetes.
  
Segon
  
Autoritzar l'augment de crèdit en l'aplicació pressupostària 48.06.578.89.5, per import de 2.563.132 pessetes.
  
Tercer
  
Autoritzar la modificació en els annexos de transferències corrents i de capital del programa 315.10 "Condicions de Treball i Administració de les Relacions Laborals" en les línies de subvenció nominatives i pels imports que es detallen a continuació:
  
València, 15 d'abril de 1998
  
El conseller secretari del Govern Valencià,
Diari Oficial de la Generalitat Valenciana


Sumari del DOGV 3162, del 15-01-1998 (1997/12829)

RESOLUCIÓ de 25 de novembre de 1997, de la presidenta de l'Institut Valencià d'Investigacions Agràries, per la qual s'aprova l'expedient de modificació pressupostària 013/97, sobre actualització d'anualitats als projectes d'inversió inclosos dins de l'annex d'inversions reals del pressupost de l'IVIA per a 1997.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3162

Data del DOGV
:   15-01-1998

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   1997/12570


Organisme emissor
:   Institut Valencià d'Investigacions Agraries

Tipus de document
:   Resolució

RESOLUCIÓ de 25 de novembre de 1997, de la presidenta de l'Institut Valencià d'Investigacions Agràries, per la qual s'aprova l'expedient de modificació pressupostària 013/97, sobre actualització d'anualitats als projectes d'inversió inclosos dins de l'annex d'inversions reals del pressupost de l'IVIA per a 1997. [1997/X12908]
  
Vista la proposta elevada pel director de l'Institut Valencià d'Investigacions Agràries, de 24 de novembre de 1997.
  
A tenor del disposat a l'article 5, apartat 7.3 de l'Ordre de 7 de febrer de 1997, de la Conselleria d'Economia i Hisenda, per la qual es regula el procediment de gestió i modificacions del pressupost de despeses de la Generalitat Valenciana per a 1997.
  
Fent ús de les atribucions que em confereix la Llei 4/1991 de la Generalitat Valenciana, de 13 de març, de creació com a entitat autònoma de l'Institut d'Investigacions Agràries, especificades en l'article vuitè del Decret 233/91 de 9 de desembre del Consell de la Generalitat Valenciana pel qual s'aprovava el Reglament de l'IVIA, i amb l'acord favorable del Consell Rector, resolc:
  
Autoritzar l'actualització de les anualitats inicialment consignades a l'annex d'inversions reals del pressupost de l'Institut Valencià d'Investigacions Agràries per a 1997, en els projectes d'inversió i pels imports que a continuació es detallen:
Diari Oficial de la Generalitat Valenciana


Sumari del DOGV 3253, del 29-05-1998 (1998/3932)

RESOLUCIÓ de 28 d'abril de 1998, de la Universitat de València, per la qual es nomena, en virtut de concurs, Mª Cristina Mayo Santamaría professora titular d'escola universitària de l'àrea de coneixement d'Educació Física i Esportiva.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3253

Data del DOGV
:   29-05-1998

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1998/3932


Organisme emissor
:   Universitat de València

Tipus de document
:   Resolució

RESOLUCIÓ de 28 d'abril de 1998, de la Universitat de València, per la qual es nomena, en virtut de concurs, Mª Cristina Mayo Santamaría professora titular d'escola universitària de l'àrea de coneixement d'Educació Física i Esportiva. [1998/L3932]
  
D'acord amb la proposta formulada per la comissió constituïda per jutjar el concurs convocat per Resolució de 28 de maig de 1997,de la Universitat de València (BOE de 13 de juny de 1997), per a la provisió de la plaça de professor titular d'escola universitària de l'àrea de coneixement d'Educació Física i Esportiva (concurs núm. 136/1997), i tenint en compte que el concursant proposat compleix els requisits establerts a l'apartat 2 de l'article 5 del Reial Decret 1888/1984, de 26 de setembre, aquest Rectorat, fent ús de les atribucions que li confereix l'article 42 de la Llei 11/1983, de 25 d'agost, de Reforma Universitària i altres disposicions que la despleguen, resol:
  
Nomenar Mª Cristina Mayo Santamaría professora titular d'escola universitària de l'àrea de coneixement d'Educació Física i Esportiva, adscrita al Departament de Didàctica de l'Expressió Musical, Plàstica i Corporal.
  
València, 28 d'abril de 1998.- El rector: Pedro Ruiz Torres.
Diari Oficial de la Generalitat Valenciana


Sumari del DOGV 3311, del 19-08-1998 (1998/7028)

Informació pública de la iniciativa presentada per l'entitat mercantil Azulejos Mallol, SA, per a la implantació d'una indústria de fabricació de rajoles al terme municipal de l'Alcora.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   3311

Data del DOGV
:   19-08-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/7028


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Informació pública de la iniciativa presentada per l'entitat mercantil Azulejos Mallol, SA, per a la implantació d'una indústria de fabricació de rajoles al terme municipal de l'Alcora. [1998/X7028]
  
El conseller d'Obres Públiques, Urbanisme i Transports, amb data 6 d'agost de 1998, va resoldre admetre a tràmit i sotmetre a informació pública, durant el termini de 20 dies, la iniciativa presentada per l'entitat mercantil Azulejos Mallol, SA, per a la implantació d'una indústria de fabricació de rajoles, en el terme municipal de l'Alcora (Castelló), de conformitat amb el que disposa l'article 20 de la Llei 4/1992, de la Generalitat Valenciana, de 5 de juny, sobre sòl no urbanitzable.
  
Així mateix, se sotmet a exposició pública mitjançant aquest anunci l'estudi d'impacte ambiental de l'activitat ja referida, en compliment del que disposa el Decret 162/1990, de 15 d'octubre pel qual s'aprova el Reglament per a l'execució de la Llei 2/1989, de 3 de març, d'Impacte Ambiental.
  
Durant aquest termini podran les persones interessades presentar reclamacions i suggeriments, com també altres iniciatives i alternatives a la proposta desencadenant del procediment.
Diari Oficial de la Generalitat Valenciana


Sumari del DOGV 3239, del 11-05-1998 (1998/2815)

Informació pública sobre expedició de duplicat de títol acadèmic.
-----------------------------------------------------------------

### Dades del document

Número de DOGV
:   3239

Data del DOGV
:   11-05-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/2815


Organisme emissor
:   Conselleria de Cultura, Educació i Ciència

Tipus de document
:   Anunci

Informació pública sobre expedició de duplicat de títol acadèmic. [1998/A2815]
  
El senyor José Ramón Sanmartín Carreira ha sol·licitat, per pèrdua de l'original, l'expedició d'un duplicat de títol de Tècnic Auxiliar, branca Sanitària, especialitat Clínica, les dades del qual s'indiquen a continuació.
  
Titular del document: José Ramón Sanmartín Carreira, nascut el 7 d'octubre de 1957 a Santiago de Compostel·la, província de La Corunya, amb DNI núm. 72625223.
  
Tipus de document: Tècnic Auxiliar, branca Sanitària, especialitat Clínica, expedit pel Ministeri d'Educació i Ciència el dia 4 de novembre de 1991, i registrat en el llibre 5, foli 152, número 0677562326.
  
Centre docent que lliurà l'original: IP Tirant lo Blanc de Gandia (València).
  
La qual cosa es fa pública en compliment de l'Ordre de 24 d'agost de 1988, del Ministeri d'Educació i Ciència, perquè els possibles interessats puguen presentar les reclamacions oportunes, davant el director de la Direcció Territorial de Cultura i Educació de València, avinguda de Navarro Reverter, 2 en el termini de 30 dies comptats des de la publicació d'aquest anunci.
Diari Oficial de la Generalitat Valenciana


Sumari del DOGV 3254, del 01-06-1998 (1998/3778)

Recurs contenciós administratiu número 02/1082/1997.
----------------------------------------------------

### Dades del document

Número de DOGV
:   3254

Data del DOGV
:   01-06-1998

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1998/3778


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 02/1082/1997. [1998/Q3778]
  
El president de la Sala Contenciosa Administrativa del Tribunal Superior de la Comunitat Autònoma Valenciana, Secció Segona, fa saber:
  
Que el senyor Ernesto Molina Andreu ha interposat un recurs contenciós administratiu, amb el número 02/1082/1997, contra la Resolució de 24 de febrer de 1997, del secretari general de la Conselleria, p. d. el director de l'Hospital Doctor Peset, sobre la sanció d'amonestació per escrit, per haver comés una falta lleu.
  
Cosa que es fa pública a l'efecte establit en l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3227, del 22-04-1998 (1998/2374)

Ressenya dels acords d'aprovació definitiva dels plans d'urbanisme adoptats per la Comissió Territorial d'Urbanisme d'Alacant el 28 de juliol de 1997.
------------------------------------------------------------------------------------------------------------------------------------------------------

### Dades del document

Número de DOGV
:   3227

Data del DOGV
:   22-04-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/2374


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Ressenya dels acords d'aprovació definitiva dels plans d'urbanisme adoptats per la Comissió Territorial d'Urbanisme d'Alacant el 28 de juliol de 1997. [1998/C2374]
  
D'acord amb l'article 59.4.B de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.349, de 24 de novembre de 1994), es publica una ressenya dels acords d'aprovació definitiva dels plans d'urbanisme adoptats per la Comissió Territorial d'Urbanisme d'Alacant el 28 de juliol de 1997. La resolució amb les Normes Urbanístiques aprovades va ser publicada en el Butlletí Oficial de la Província d'Alacant número 288, de 17 de desembre de 1997.
  
San Juan de Alicante. Modificació puntual número 17 del Pla General d'Ordenació Urbana.
  
Contra aquesta resolució, que no exhaureix la via administrativa, s'hi podrà interposar un recurs ordinari davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de la data de publicació d'aquest anunci. Tot això, sense perjudici d'interposar qualsevol altre que es considere oportú.
Diari Oficial de la Generalitat Valenciana


Sumari del DOGV 3242, del 14-05-1998 (1998/3243)

RESOLUCIÓ d'1 d'abril de 1998, del Rectorat de la Universitat Jaume I, per la qual fa pública la memòria econòmica anual.
-------------------------------------------------------------------------------------------------------------------------

### Dades del document

Número de DOGV
:   3242

Data del DOGV
:   14-05-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/3243


Data del document
:   01-04-1998

Organisme emissor
:   Universitat Jaume I de Castelló

Tipus de document
:   Resolució

RESOLUCIÓ d'1 d'abril de 1998, del Rectorat de la Universitat Jaume I, per la qual fa pública la memòria econòmica anual. [1998/M3243]
  
Elaborada per la gerència la memòria econòmica anual, corresponent a l'exercici de 1997, sota la direcció del Rectorat, i atés que ha estat aprovada per la Junta de Govern, en sessió de data 26 de març, pel Claustre, en sessió de data 30 de març i, definitivament, pel Consell Social el dia 31 de març de 1998, aquest Rectorat, d'acord amb el que disposa l'article 147 dels Estatuts de la Universitat Jaume I, aprovats pel Decret 5/1997, de 28 de gener, del Govern Valencià, resol:
  
Fer pública la memòria econòmica anual de la Universitat Jaume I, corresponent a l'exercici de 1997, que inclou els estats econòmics i financers següents: balanç de situació, compte del resultat econòmic i patrimonial, liquidació del pressupost i la memòria comptable, les magnituds dels quals són:
  
Fons propis 62.962.328.978
  
Resultat economicopatrimonial (estalvi) 5.329.758.505
  
Saldo pressupuestari de l'exercici -596.139.235
  
Superàvit de finançament de l'exercici 851.201.211
  
Romanent de tresoreria total 511.810.078
  
Castelló de la Plana, 1 d'abril de 1998.- El rector: Fernando Romero Subirón.
  
IV. ADMINISTRACIÓ DE JUSTÍCIA
  
a) EDICTES I CÈDULES DE NOTIFICACIÓ
Diari Oficial de la Generalitat Valenciana


Sumari del DOGV 3274, del 29-06-1998 (1998/5369)

RESOLUCIÓ de 12 de juny de 1998, de la Direcció General de Funció Pública, per la qual s'executa la Sentència núm. 87/1998 del Tribunal Superior de Justícia de la Comunitat Valenciana.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   3274

Data del DOGV
:   29-06-1998

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   1998/5369


Organisme emissor
:   Conselleria d'Economia, Hisenda i Administració Pública

Tipus de document
:   Resolució

RESOLUCIÓ de 12 de juny de 1998, de la Direcció General de Funció Pública, per la qual s'executa la Sentència núm. 87/1998 del Tribunal Superior de Justícia de la Comunitat Valenciana. [1998/X5369]
  
Vista la Sentència núm. 87/1998, de data 20 de gener de 1998, dictada per la Sala Social del Tribunal Superior de Justícia de la Comunitat Valenciana, en el recurs de suplicació núm. 1590/95 interposat contra la sentència de data 28 de febrer de 1995 del Jutjat Social núm. 3 d'Alacant en les actuacions seguides sobre reconeixement de drets a instància de la senyora Ana María Pérez Bravo i dels senyors Miguel Ángel Martínez Pellus i Tomás Aguirregoitia Alegría, en la qual, desestimant el recurs de suplicació, es confirma la sentència recorreguda en virtut de la qual es declara el caràcter indefinit de la relació laboral que uneix els actors amb l'administració pública de la Generalitat Valenciana.
  
Vist que els actors, transferits a la Generalitat Valenciana per Reial Decret 1.371/1992, de 13 de novembre, van subscriure amb l'administració autonòmica contracte d'interinitat en data 21 de juliol de 1993, adscrits als llocs de treball núm. 16556, 16708 i 16302 com a tècnics mitjans de formació i Inserció Professional.
  
En virtut del que disposen els articles 118 de la Constitució espanyola i 17.2 de la Llei Orgànica del Poder Judicial, segons els quals és obligatori el compliment de les sentències i altres resolucions fermes de jutges i tribunals i fent ús de les competències que legalment tinc conferides, resolc:
  
Primer
  
Reconéixer el caràcter indefinit de la relació laboral que uneix la senyora Ana María Pérez Bravo (NRP 794932 G0), i els senyors Miguel Angel Martínez Pellus (NRP 93993042 N0), i Tomás Aguirregoitia Alegría (24333920 T0) amb l'administració de la Generalitat Valenciana, amb tots els efectes econòmics i administratius inherents des del 21 de juliol de 1993, quedant adscrits amb caràcter definitiu als llocs de treball que actualment ocupen, núm. 16142, 16240 i 16525, respectivament, de l'actual Conselleria d'Ocupació, Indústria i Comerç.
  
Segon
  
Per part de la Conselleria d'Economia, Hisenda i Administració Pública, es formalitzaran els corresponents contractes laborals fixos als interessats.
  
València, 12 de juny de 1998.- El director general de Funció Pública: Fernando Cano Pérez.
Diari Oficial de la Generalitat Valenciana


Sumari del DOGV 3168, del 23-01-1998 (1997/13943)

Recurs contenciós administratiu número 02/0000281/1997.
-------------------------------------------------------

### Dades del document

Número de DOGV
:   3168

Data del DOGV
:   23-01-1998

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1997/13736


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 02/0000281/1997. [97/M13087]
  
El president de la Sala Contenciosa Administrativa del Tribunal Superior de Justícia de la Comunitat Valenciana, Secció Segona, fa saber:
  
Que el senyor Francisco Ramón Monzó Casanova ha interposat el recurs contenciós administratiu amb el número 02/0000281/1997 contra les resolucions del director general per a la Modernització de les Administracions Públiques, de dates 26 d'agost de 1996 i 24 d'octubre de 1996 i contra la resolució de 19 de juny de 1997 de Funció Pública sobre la modificació de la classificació de llocs de treball i el canvi de denominació del lloc 12.729.
  
Cosa que es fa pública a l'efecte establit en l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3292, del 23-07-1998 (1998/6068)

Informació pública del Projecte d'Adequació del Pla Parcial Garbinet a les condicions de trànist del Centre Comercial Gran Via.
-------------------------------------------------------------------------------------------------------------------------------

### Dades del document

Número de DOGV
:   3292

Data del DOGV
:   23-07-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/6068


Organisme emissor
:   Ajuntament d'Alacant

Tipus de document
:   Anunci

Informació pública del Projecte d'Adequació del Pla Parcial Garbinet a les condicions de trànist del Centre Comercial Gran Via. [1998/M6068]
  
L'Alcaldia Presidència i en el nom d'aquesta, el regidor delegat d'Urbanisme, amb data 24 d'abril de 1998, ha dictat un decret pel qual resol:
  
Sotmetre a exposició pública, per termini de 20 dies, comptats des de la publicació d'aquest edicte en el Diari Oficial de la Generalitat Valenciana, el Projecte d'Adequació del Pla Parcial Garbinet a les condicions de trànsit del Centre Comercial Gran Via.
  
La qual cosa es publica perquè en prengueu coneixement i es fa saber que l'expedient podrà ser examinat al Departament de Planejament (Servei d'Urbanisme i Medi Ambient, c/ Jorge Juan, núm. 1, 3a planta), i que durant l'indicat termini, podran presentar-s'hi al·legacions; tot això de conformitat amb el que disposa l'article 52, en relació amb el 46.3 i 4, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.